Komission asetus (EY) N:o 225/2003, annettu 5 päivänä helmikuuta 2003, asetuksen (EY) N:o 2125/95 muuttamisesta säilöttyjen sienten alkuperätodistusten myöntämiseen toimivaltaisten Kiinan viranomaisten luettelon osalta



Virallinen lehti nro L 031 , 06/02/2003 s. 0010 - 0011



Komission asetus (EY) N:o 225/2003, annettu 5 päivänä helmikuuta 2003, asetuksen (EY) N:o 2125/95 muuttamisesta säilöttyjen sienten alkuperätodistusten myöntämiseen toimivaltaisten Kiinan viranomaisten luettelon osalta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon hedelmä- ja vihannesjalostealan yhteisestä markkinajärjestelystä 28 päivänä lokakuuta 1996 annetun neuvoston asetuksen (EY) N:o 2201/96(1), sellaisena kuin se on viimeksi muutettuna komission asetuksella (EY) N:o 453/2002(2), ja erityisesti sen 15 artiklan 1 kohdan, sekä katsoo seuraavaa: (1) Kiinan viranomaiset toimittivat komissiolle 5 päivänä joulukuuta 2002 verbaalinootilla täydellisen päivityksen tästä kolmannesta maasta peräisin olevien säilöttyjen sienten vapaaseen liikkeeseen luovuttamisen edellytyksenä olevien alkuperätodistusten myöntämiseen toimivaltaisten, säilöttyjä sieniä koskevien tariffikiintiöiden avaamisesta ja hallinnoinnista 6 päivänä syyskuuta 1995 annetun komission asetuksen (EY) N:o 2125/95(3), sellaisena kuin se on viimeksi muutettuna asetuksella (EY) N:o 1286/2002(4), 10 artiklan 1 kohdassa tarkoitettujen viranomaisten luetteloon. Mainitun asetuksen liite II olisi tästä syystä muutettava. (2) Kiinan viranomaiset pyysivät samassa nootissa komissiota hyväksymään väliaikaisesti, että kiinalaisten säilöttyjen sienten luovutusta vapaaseen liikkeeseen yhteisössä haettaessa saadaan käyttää alkuperätodistuksia, joissa on asetuksen (EY) N:o 2125/95, sellaisena kuin se on muutettuna asetuksella (EY) N:o 1286/2002, liitteessä II tarkoitettujen viranomaisten leimat ja allekirjoitukset, sellaisten alkuperätodistusten ohella, joissa on uudet allekirjoitukset ja leimat. Jotta tuonti ei häiriintyisi, tätä mahdollisuutta olisi voitava soveltaa 31 päivään toukokuuta 2003 asti. (3) Tässä asetuksessa säädetyt toimenpiteet ovat hedelmä- ja vihannesjalosteiden hallintokomitean lausunnon mukaiset, ON ANTANUT TÄMÄN ASETUKSEN: 1 artikla Korvataan asetuksen (EY) N:o 2125/95 liite II tämän asetuksen liitteellä. 2 artikla Kun tuoja hakee Kiinasta peräisin olevien säilöttyjen sienten luovuttamista vapaaseen liikkeeseen yhteisössä, hän voi 31 päivään toukokuuta 2003 asti esittää alkuperätodistuksia, joissa on asetuksen (EY) N:o 2125/95, sellaisena kuin se on muutettuna asetuksella (EY) N:o 1286/2002, liitteessä lueteltujen Kiinan viranomaisten leimat ja allekirjoitukset. 3 artikla Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 5 päivänä helmikuuta 2003. Komission puolesta Franz Fischler Komission jäsen (1) EYVL L 297, 21.11.1996, s. 29. (2) EYVL L 72, 14.3.2002, s. 9. (3) EYVL L 212, 7.9.1995, s. 16. (4) EYVL L 179, 9.7.2002, s. 21. LIITE "LIITE II Luettelo 10 artiklan 1 kohdassa tarkoitetuista alkuperätodistuksia myöntävistä toimivaltaisista Kiinan viranomaisista: - Laadunvalvonnan hallintoviranomainen (General Administration of Quality Supervision) - Tulo- ja lähtötarkastus- ja karanteeniasemat Kiinan kansantasavallassa: >TAULUKON PAIKKA>"